ኣትሌት ለተሰንበት ግደይ ኣብ ናይ 5 ሽሕ ርሕቀት፡ ሓድሽ ክብረ ወሰን ዓለም ኣመዝጊባ ኢትዮጵያዊ ኣትሌት ሹራ ቂጣታ ኣብ ማራቶን ለንደን ተዓዊቱ እዚ ስዕረት፡ ነቲ ካብ 2014 ዓ.ም ጀሚሩ ንማራቶን ብሒቱዎ ዝጸንሐ ኬኒያዊ ኣትሌት ጽቡቕ ኣይነበረን። ኣዒንቲ ዓለም ኣብቲ ንጉስ ክብረወሰን ዓለምን ሻምፒዮን ኦሎምፒክን ዝኾነ ወዲ 35 ዓመት ኬኒያዊ ኣትሌት ሸኺለን፡ ንሓምሻይ ግዜ ጎይታ ለንደን ማራቶን ክኸውን ይጽበያ ነይረን። እንተኾነ ኪፕቾጌ ሻምናይ ኮይኑ'ዩ ውድድሩ ዛዚሙ። ድሕሪኡ ኣብ ዝነበሮ ቃለ መሕትት፡ ናይ እዝኒ ጸገም ከም ዝሃሰዮ ተዛሪቡ። ምንጪ ስእሊ, Getty Images መግለጺ ስእሊ, ኢሉድ ኪፕቾጌ ኣብ ውድድር ለንደን ማራቶን 2020 ኩነታት ኣየር ዓዲ ኢንግሊዝ ዛሕልን ራሕስን ዝተሓወሶ ብምንባሩ፡ ንጎየይቲ ነዊሕ ርሕቀት ኣጸጋሚ እዩ። ሹራ ግን እቲ ኩነታት ኣየር ከም ዝሓገዞ ይኣምን። "ኣብ ኢትዮጵያ ከቢድ ዝናብ እናሃረመ ልምምድ ይገብር ስለ ዝነበርኩ፡ ኣብኡ ከኣ ክዘንብ ምስርኣኹዎ ደስ ኢሉኒ" ኢሉ። ሹራ፡ ድሕሪ 2013 ንፈለማ እዋን ኣብ ለንደን ማራቶን ዝተዓወተ ፈላሚ ወዲ ተባዕታይ ኣትሌት እዩ። "ለበዳ ኮሮናቫይረስ ምስ መጽአ'ውን ኣብ ገዛ ኮፍ ኣይበልኩን፤ ምስ ኣሰልጣንዬ ንነብሰይ ከዳልዋ ጸኒሐ እየ። ስለዚ ንኢሉድ ስቕ ኢለ ኣይኮንኩን ስዒረዮ' ደኺመ'የ" ይብል። ኣብቲ ውድድር ንክሳተፍን ዓወት ከመዝግብን ልዑል ተስፋ ዝነበሮ ኣትሌት ቀነኒሳ በቀለ ብምኽንያት ኣብ እግሩ ዘጋጠሞ መጉዳእቲ ኣይተሳተፈን። "ኩሉ ሰብ ንኽልቲኦም እዩ ዝጽበ ነይሩ -ኪፕቾጌን ቀነኒሳን- ኣነ ግን ዋላ ሓደ ቆላሕታ ዝገበረለይ ኣይነበረን" ይብል። ወሲኹ፡ "ድሓር ዓለም ካልእ ሻምፒዮና ክትፈልጥ ከም ዘለዋ ክገብር ኣለኒ ኢለ ምስ ውሽጠይ መኺረ። በዚ ክኣ ሙሉእ ዓርሰ እምነትን ሓይልን ሒዘ ንቕድሚት ተወጢሐ" ኢሉ። ርእሰ ምትእምማን ዘለዎን ብዙሕ ዘይዛረብን ኣብቲ ውድድር ሓቢሮምዎ ዝነበሩ ሰባት፡ እዚ ወዲ 24 ዓመት ኣትሌት ርእሰ ምትእምማን ዘለዎን ብዙሕ ዘይዛረብን ምዃኑ ይገልጹ። "ሕያዋይን ትኩርን'ዩ። ካልእ ፍልይ ዘብሎ ግን ዘለዎ ርእሰ ምትእምማን እዩ። ኣብቲ ውድድር ብዛዕባ ኣብቲ ከባቢ ዘለዎ ሰባት ፈጺሙ ኣይጭነቕን ነይሩ፤ እዚ ከኣ ንክዕወት ሓጊዙዎ እዩ" ኢሉ ወኪሉ ሑሴን ማኬ። ሹራ ቂጣታ ካብ 2015 ጀሚሩ ስልጠና ኣትሌቲክስ ክወስድ ጸኒሑ። ምንጪ ስእሊ, Getty Images መግለጺ ስእሊ, ሹራ ቂጣታ ኣብ ለንደን ማራቶን ካብ ሓረስቶት ወለዱ ኣብ ክልል ኦሮሚያ ዝተወለደ ኣትሌት ሹራ፡ ነቲ ሸውዓተ ቆልዑ ዘፍረየ ስድርኡ ፋይናንሳዊ ሓገዛት ክገብር ዘኽእሎ ዓቕሚ ኣብ ምጥራይ ኣተኲሩ ክሰርሕ ጸኒሑ። "ትምህርቲ ይፈቱ'የ፤ ዶክተር ወይ ድማ ፓይለት ክኸውን'ውን ይብህግ ነይረ። ካብ ድኻ ስድራቤት ስለ ዝመጻእኹ ግን ትምህርተይ ኣቋሪጸ ኣብ ሕርሻ ይሰርሕ ነይረ" ኢሉ። ወሲኹ፡ "ሓደ መዓልቲ ኮኾብ ዓለም ኮይነ ክዘውር እየ ዝብል ሓሲበ ኣይፈልጥን። ብዛዕባ ቀዳማይ ሚኒስትር ዝኣክል ክጽሕፍ ድማ ንፈለማ ግዜ'ዩ። ሳላ ኣትሌቲክስ ፈጺሙ ኣብ ሕልመይ ዘይነበረ ህይወት ይነብር ኣለኹ" ክብል ንቢቢሲ ስፖርት ኣፍሪቃ ተዛሪቡ። ቀጻሊ ዕላማ እዚ ኣቦ ክልተ ቖልዑ ከኣ ቀሊል እዩ። ኢትዮጵያ ንልዕሊ ክልተ ዓሰርተ ዓመታት ኣብ ማራቶን ብደቂ ተባዕትዮ ዝስኣነቶ ክብሪ ምምላስ። "ደቀይ ብዝኽሪ ዝኾርዓሉ ወርቂ ሜዳሊያ ንሃገረይ ከምጽእ'የ። በዚ ሓደ መዓልቲ ኣቦና ተዓዋቲ ኦሎምፒክ ነይሩ ክብላኒ'የን" ኢሉ። ተዛማዲ ትሕዝቶ "እዚ ጅማሮ'ዩ፡ ኣብ ቀጻሊ ኣበርቲዐ ክሰርሕ እየ" ኣትሌት ለተሰምበት ግደይ29 መስከረም 2019 ማራቶን ለንደን፡ ኢትዮጵያዊ ኣትሌት ሹራ ንወናኒ ክብረወሰን ኪፕቾጌ ብምስዓር ተዓዊቱ4 ጥቅምቲ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
